**INSTRUCȚIUNI PRIVIND COMPLETAREA TABELULUI „EVALUARE SECȚII DE VOTARE ÎN CONTEXTUL PANDEMIEI COVID-19”**

* **Avem rugămintea de a transmite datele și informațiile completate în fișierul „Evaluare secții de votare în contextul pandemiei COVID-19.xlsx” la adresa** **logistica.electorala@roaep.ro****, atât în format Excel, cât și în scris, cu adresă de înaintare. Fișierul completat va conține doar secțiile de votare din cadrul UAT-ului dumneavoastră și nu va conține și restul pozițiilor din tabel aferente altor UAT-uri.**
* **Important! Pentru completarea tabelului va fi selectat județul și UAT-ul dumneavoastră și veți completa datele și informațiile pentru fiecare dintre secțiile de votare din cadrul UAT-ului dumneavoastră.**
* **La transmiterea informațiilor solicitate vor fi incluse datele de contact ale primăriei (e-mail), în cazul în care sunt necesare clarificări sau completări.**

**MOD DE COMPLETARE:**

1. **Nr cabine votare**

Datele sunt necesare pentru a evalua numărul fluxurilor ce pot fi stabilite, astfel încât să poată fi asigurată distanțarea fizică, afluierea/defluirea participanților la procesul electoral

1. **Suprafață sală votare**

Se poate bifa prin marcarea cu X a uneia din cele 3 opțiuni, după caz.

|  |  |  |
| --- | --- | --- |
| ≤ 25mp | ≥ 25 mp - ≤50 mp | ≥ 50 mp |
|  | X |  |

**SAU**

În situația în care suprafața a fost măsurată și se cunosc dimensiunile acestea se pot înscrie în rubrica corespunzătoare.

|  |  |  |
| --- | --- | --- |
| ≤ 25mp | ≥ 25 mp - ≤50 mp | ≥ 50 mp |
|  | 26 |  |

**3. Secție votare unică în imobil/ Centru de votare (mai multe secții de votare în același imobil).**

Se înscrie mențiunea SVU dacă există o singură secție de votare în imobil.

|  |
| --- |
| Secție votare unică în imobil/ Centru de votare (mai multe secții de votare în același imobil) |
|
| SVU |

În situația în care există mai multe secții de votare în imobil se înscrie mențiune CV. Prin centru de votare se înțelege imobilul unde funcționează cel puțin două secții de votare.

|  |
| --- |
| Secție votare unică în imobil/ Centru de votare (mai multe secții de votare în același imobil) |
|
| CV |

**4. Exteriorul imobilului permite distanțarea fizică a participanților**

* În situația în care curtea în care se află imobilul sau împrejurimea acestuia permite distanțarea fizică de 2 metri între alegători, în cazul în care mai mulți alegători se prezintă la vot în același timp, se înscrie pe această coloană DA.
* În cazul în care nu poate fi asigurată distanțarea fizică de 2 metri între alegători se înscrie pe această coloană NU.

Această informație este necesară pentru a evalua modalitatea de stabilire a fluxurilor astfel încât să poată fi asigurată distanțarea fizică, afluierea/defluirea participanților la procesul electoral.

**5. Acces unic sală votare**

* Prin acces unic spre sala de votare se înțelege o singură intrare în imobil, un singur coridor/hol/cale de acces prin care se realizează intrarea propriu-zisă în sala de votare. În această situație, se înscrie pe această coloană DA.
* În caz contrar, se înscrie NU.
* În cazul în care pe lângă informația oferită puteți aduce alte precizări cu privire la acest aspect le puteți înscrie în rubrica OBSERVAȚII.

Această informație este necesară pentru a evalua modalitatea de stabilire a fluxurilor astfel încât să poată fi asigurată distanțarea fizică, afluierea/defluirea participanților la procesul electoral.

**6. Acces pe mai multe căi spre sală votare**

* Prin acces pe mai multe căi spre sala de votare se înțelege mai multe intrări în imobil, mai multe coridoare/holuri/căi de acces prin care se realizează intrarea propriu-zisă în sala de votare. În această situație, se înscrie pe această coloană DA.
* În caz contrar, se înscrie NU.
* În cazul în care pe lângă informația oferită puteți aduce alte precizări cu privire la acest aspect le puteți înscrie în rubrica OBSERVAȚII.

Această informație este necesară pentru a evalua modalitatea de stabilire a fluxurilor astfel încât să poată fi asigurată distanțarea fizică, afluierea/defluirea participanților la procesul electoral.

**7. Nr. secții votare în imobil**

Se înscrie numărul de secții de votare care funcționează în același imobil în cifre. În cazul secțiilor de votare unice în imobil se înscrie cifra 0.

**8. Suprafață zonă acces (de la intrarea în imobil la sala de votare)**

Datele sunt necesare pentru a evalua modalitatea de stabilire a fluxurilor de la intrarea în imobil la sala de votare astfel încât să poată fi asigurată distanțarea fizică, afluierea/defluirea participanților la procesul electoral.

Se poate bifa prin marcarea cu X a uneia din cele 3 opțiuni, după caz.

|  |  |  |
| --- | --- | --- |
| 0 (se intră direct din exterior) | ≤ 10mp | ≥ 10 mp  |
|   | X  |   |

**SAU**

În situația în care suprafața a fost măsurată și se cunosc dimensiunile acestea se pot înscrie în rubrica corespunzătoare.

|  |  |  |
| --- | --- | --- |
| 0 (se intră direct din exterior) | ≤ 10mp | ≥ 10 mp  |
|   |  |  15 |

**9. Grup sanitar dotat/igienizat**

* În situația în care există grup sanitar dotat și igienizat care poate deservi participanții la procesul electoral (membrii biroului electoral al secției de votare, alegători, personal de pază, etc.) din secția/secțiile de votare din imobil se înscrie pe această coloană DA.
* În cazul în care grupul sanitar există dar nu este dotat și/sau igienizat se înscrie pe această coloană NU.
* În cazul în care nu există deloc grup sanitar dotat/igienizat se înscrie NU EXISTĂ. În această situație este necesară dotarea cu toaletă ecologică, precum și asigurarea unei modalități de spălare și dezinfectare a mâinilor, iar soluțiile identificate vor fi menționate obligatoriu la rubrica OBSERVAȚII.
* În cazul în care pe lângă informația oferită puteți aduce alte precizări cu privire la acest aspect le puteți înscrie în rubrica OBSERVAȚII.

Datele privind acest aspect sunt necesare pentru a evalua modalitățile de dezinfectare a participanților la procesul electoral, având în vedere faptul că spălarea și dezinfectarea mâinilor sunt acțiuni decisive pentru a preveni infecția cu virusul SARS-COV2 (COVID-19).

 **10. Aerisire/ventilație**

* În situația în care sala în care se desfășoară votarea poate fi aerisită și ventilată (prin ventilator, aer condiționat, mai multe geamuri, etc) se înscrie pe această coloană DA.
* În cazul în care nu există deloc modalități de aerisire și ventilare a sălii în care se desfășoară votarea se înscrie NU.
* În cazul în care pe lângă informația oferită puteți aduce alte precizări cu privire la acest aspect le puteți înscrie în rubrica OBSERVAȚII.

Datele privind acest aspect sunt necesare pentru a evalua dacă poate fi asigurată ventilarea spațiului secției de votare fără recircularea aerului din interior, având în vedere faptul că în cadrul acesteia au acces mai multe persoane din comunitate.

**11. Precizare locație în imobil (nr./denumire sală votare) –** La această secțiune se va înscrie numărul camerei/sălii unde se află secția de votare, sau denumirea acesteia (ex. camera 5, sala de festivități, laboratorul de chimie, sala de sport, etc.)